# data[].attributes.attachment_caption
Εκδρομή της Ενορίας Μονεμβασίας

# data[].attributes.headline
ΑΝΑΓΝΩΡΙΖΩ ΤΑ ΠΡΟΣΩΠΑ 1

# data[].attributes.subject
ΑΝΑΓΝΩΡΙΖΩ ΤΑ ΠΡΟΣΩΠΑ 1

# data[].attributes.body
Προσπαθήστε να αναγνωρίσετε τα πρόσωπα και να προσδιορίσετε το χρόνο

# data[].attributes.attachment_link.title
ΕΚΔΡΟΜΗ ΕΝΟΡΙΑΣ ΜΟΝΕΜΒΑΣΙΑΣ

# data[].attributes.headline
Το χρονικό της ίδρυσης  του Γυμνασίου Μονεμβασίας

# data[].attributes.subject
Το χρονικό της ίδρυσης  του Γυμνασίου Μονεμβασίας

# data[].attributes.body
Από το 1937 που καταργήθηκε το Ημι-Γυμνάσιο χρειάστηκε να περάσουν 40 ολόκληρα χρόνια για να ιδρυθεί το σημερινό Γυμνάσιο Μονεμβασίας.
Ήδη στο φύλλο 6 της εφημερίδας "Μονεμβασία", τον Ιούνιο του 1939 (και στο επόμενο φύλλο, του Ιουλίου) διατυπώνεται το αίτημα "ιδρύσεως αστικού σχολείου εν Μονεμβασία".
Στο 15ο φύλλο της ίδιας εφημερίδας , το 1961, η ανάγκη ίδρυσης παραρτήματος Γυμνασίου στη Μονεμβασία προβάλλεται πρώτη και τεκμηριώνεται με τα εξής επιχειρήματα:

1. αντικειμενικές δυσκολίες, δηλαδή μεγάλη χιλιομετρική απόσταση από το κοντινότερο Γυμνάσιο, σε συνδυασμό με τα χαμηλά εισοδήματα των κατοίκων

2. το γεγονός ότι το άλλοτε λειτουργούν Ελληνικό και μετέπειτα Γυμνάσιο ήταν από τα πρώτα του νεοσύστατου ελληνικού κράτους

3. ο ικανός αριθμός των υποψηφίων μαθητών. (Να σημειωθεί ότι ο πληθυσμός όλου του τέως Δήμου Μονεμβασίας ξεπερνά τους 6.000)

Τον επόμενο χρόνο (1962) το αίτημα επανέρχεται με επιπλέον επιχείρημα την πλήρωση προϋποθέσεων όπως η επάρκεια τροφίμων σε προσιτές τιμές, οικήματα για τη στέγαση των μαθητών και καθηγητών σε χαμηλές τιμές.
Γράφει χαρακτηριστικά η εφημερίδα "Η Φωνή της Μονεμβασίας" (φύλλο 10ο/30-06-1962): "Για να δει φως η Μονεμβασία χρειάζεται ένα ημι-γυμνάσιο και ένα φαρμακείο". Το αίτημα τίθεται προσωπικά υπόψιν του τότε πρωθυπουργού Κ. Καραμανλή σε επίσκεψή του στην πόλη (Γυμνάσιο ή Επαγγελματική Σχολή).
Στα 1964, αναφερόμενοι προς τους νέους βουλευτές οι Μονεμβασίτες κάνουν έκκληση για Γυμνάσιο ή οιαδήποτε σχολή με το σκεπτικό ότι «οι μη έχοντες τα μέσα παραμένουν άνευ της στοιχειώδους μορφώσεώς των, παρά τον διακαή πόθον των προς τούτο...καταρώμενοι τους ανθρώπους εκείνους οι οποίοι δεν εμερίμνησαν δια την εκτέλεσιν ενός έργου, δια την επίτευξιν των ιδανικών των και της κοινωνικής ανόδου των» και δεν εκπληρώνεται η «υποχρέωσις έναντι της ιστορικής πόλεως της Μονεμβασίας εις την οποίαν ιδρύθη το πρώτον Ελληνικόν Σχολείον» (φύλλο 35ο/10-2-1964).Με συνολικό πληθυσμό του τέως Δήμου Μονεμβασίας 12.000 κατοίκους, δεκάδες μαθητές από περιοχές όπως η Συκιά, η Αγγελώνα, ο Γέρακας και ο Ασωπός καλούνται να διανύσουν απόσταση 40 ή 50 χιλιομέτρων από Μολάους και Νεάπολη για να μορφωθούν. Εξάλλου, συνδέεται και η τουριστική ανάπτυξη με την ανάγκη ίδρυσης Γυμνασίου: «οι καλλιεργημένοι άνθρωποι (ξένοι επισκέπτες) που κατέστησαν τη Μονεμβασία πνευματικό κέντρο θα λειτουργήσουν ως ενεργητικός πνευματικός παράγοντας για τους μαθητές» (φύλλο 37ο/10-4-1964).
Στην απάντηση (8-5-1964) του αρμόδιου Υφυπουργού Λουκή Ακρίτα στον βουλευτή κ. Δαβάκη, απάντηση που κοινοποιείται και στον Πρόεδρο της Κοινότητας Μονεμβασίας κ. Ευ. Χαραμή, αναφέρεται ότι «η ίδρυση νέων Γυμνασίων πλήρων ή πρώτης βαθμίδας θα αποφασίζεται στο πλαίσιο της ιεράρχησης των εκπαιδευτικών αναγκών της χώρας, για τις οποίες θα προβλέπει ο καταρτιζόμενος εκπαιδευτικός χάρτης και εφόσον εξασφαλίζονται οι προϋποθέσεις διδακτικού προσωπικού, διδακτηρίου κ. τ. λ. π.».

Οι κάτοικοι «δεν το βάζουν κάτω»: Επαναλαμβάνουν το αίτημα και οι αρμόδιοι τους παραπέμπουν στο Ν.Δ. 4379/1964 περί σχετικών προτάσεων από Νομαρχιακές Επιτροπές προς αρμόδια Επιτροπή Υπουργείου. Υποβάλλουν υπόμνημα (1965)  με όλα τα αιτήματά τους στον Διευθυντή του Πολιτικού Γραφείου του Πρωθυπουργού, κ. Ιω. Μανουσάκη. Ωστόσο, ενώ ιδρύονται Γυμνάσια σε Σκάλα και Βλαχιώτη, η Μονεμβασία μένει χωρίς το πολυπόθητο εκπαιδευτικό ίδρυμα. Στον στόχο αυτό «συστρατεύονται» και οι ομογενείς (1965) που ζητούν με επιστολή-έκκληση «να ανεγερθεί ευπρεπές κτίριον».

Απαράδεκτο  χαρακτηρίζεται (1966) το γεγονός ίδρυσης Γυμνασίων σε πόλεις ευρισκόμενες σε απόσταση μόλις 3-4 χιλιομέτρων από Γυμνάσιο και Λύκειο εννοώντας την προαναφερθείσα περίπτωση ίδρυσης σχολείου σε Σκάλα και Βλαχιώτη.

Στα 1967 έχουμε δήλωση του Υπ. Παιδείας κ.  Καλαμποκά ότι θα ιδρυθεί Γυμνάσιο στη Μονεμβασία. Σε επίσκεψη δε κλιμακίου υπουργών στο υπόμνημα που υποβάλλεται με όλα τα αιτήματα της τοπικής κοινωνίας, στο αίτημα για Γυμνάσιο –ή προγυμνάσιο- αναφέρεται η δωρεάν προσφορά οικήματος. Ακολουθεί αλλαγή στην  ηγεσία του Υπουργείου Παιδείας (νέος Υπουργός ο κ. Παπακωνσταντίνου) και το θέμα του Γυμνασίου ανατίθεται (;) προς μελέτη από αρμόδια επιτροπή. Ο Γενικός Επιθεωρητής Μ. Εκπαίδευσης Τρίπολης εξετάζει με επιτόπια επίσκεψη το αίτημα. Οι σχετικές πληροφορίες κάνουν λόγο για θετική εισήγηση.

Στο φύλλο 89/22-5-1968 της «Φωνής» το θέμα του Γυμνασίου απασχολεί το κύριο άρθρο, όπου –ανάμεσα στα άλλα- οι κάτοικοι εμφανίζονται πρόθυμοι να αναλάβουν τη συντήρηση του (δωρεάν) παραχωρουμένου κτιρίου. Το Σεπτέμβριο του ίδιου χρόνου η εφημερίδα διαπιστώνει με παράπονο ότι παραμένει ανεκπλήρωτη η δοθείσα –από τον Οκτώβριο 1967- υπόσχεση του τότε Υπ. Παιδείας για Γυμνάσιο στη Μονεμβασία.
Το πρόβλημα παραμένει άλυτο και το 1969. Οι κάτοικοι συγκεντρώνουν υπογραφές που υποβάλλονται στον Γενικό Επιθεωρητή Μ. Ε. Τρίπολης και προσφέρουν: «οίκημα, επίπλωση, επάρκεια τροφίμων σε χαμηλές τιμές, υγιεινό κλίμα, προσφορά οικιών για στέγαση μαθητών και καθηγητών».
Σε επίσκεψη του Δημάρχου Αθηναίων κ. Δημητρίου Ρίτσου του τίθεται υπόψη «το μόνον σοβαρόν θέμα του ημι-γυμνασίου» (φύλλο 144/14-6-1970).Το δε Σεπτέμβριο, με την ευκαιρία της ίδρυσης κατώτερης τεχνικής σχολής στη Σπάρτη, ξανατίθεται το πρόβλημα του Γυμνασίου. Το 1971 η Κοινότητα υποβάλλει σχετικό υπόμνημα στον Υπουργό Παιδείας.

Στο φύλλο 160/30-5-1974  «Η Φωνή»  αναδημοσιεύει άρθρο της 25-6-1967 με τίτλο «Η ΙΔΡΥΣΙΣ ΓΥΜΝΑΣΙΟΥ  ΕΙΣ ΜΟΝΕΜΒΑΣΙΑΝ» και με αφορμή την ίδρυση δια Προεδρικών Διαταγμάτων αυτοτελών εξατάξιων και τριτάξιων Γυμνασίων χωρίς να περιλαμβάνεται η Μονεμβασία.

1974: Αποκατάσταση της Δημοκρατίας και υπόμνημα της Κοινότητας Μονεμβασίας με τα προβλήματα. Ανάμεσα σε αυτά η ανάγκη ίδρυσης προγυμνασίου «δια την άνετον και αδάπανον μόρφωσιν των νέων της περιοχής».

1976: Πληροφορίες ότι η αρμόδια υπηρεσία πρότεινε προς το Υπουργείο Παιδείας την ίδρυση Γυμνασίου. Στις αρχές του επόμενου έτους (1977) ο Επιθεωρητής Μ. Ε. Λακωνίας κ. Πέτρος Ξενιτάς επισκέπτεται τη Μονεμβασία με σκοπό την επιλογή κατάλληλου οικήματος. Η εφημερίδα χαιρετίζει το γεγονός με τη φράση «’Οταν ανοίγει ένα σχολείο, κλείνει μια φυλακή» (φύλλο 192/20-4-1977). Και συνεχίζει: «Η Μονεμβασία δεν απαιτεί το Γυμνάσιο ως ρουσφέτι. Το απαιτεί ως αναφαίρετο δικαίωμά της. Το απαιτούν τόσοι πνευματικοί άνδρες που ανέδειξε ο τόπος μας. Το απαιτεί η ίδια η Ιστορία...εδώ στη Μονεμβασία σφύζει το πνεύμα...Σχολείο ζητάει η Μονεμβασία που της το στέρησαν, δεν ξέρουμε ποιες δυνάμεις, ποια ταπεινά συμφέροντα».

# data[].attributes.headline
Εφημερίδα 'Η Φωνή της Μονεμβασίας"

# data[].attributes.subject
Εφημερίδα 'Η Φωνή της Μονεμβασίας"

# data[].attributes.headline
Ξενοφών Στελλάκης

# data[].attributes.subject
Ξενοφών Στελλάκης

# data[].attributes.body
Με αφορμή την καθιέρωση της Δημοτικής, το 1977, θυμόμαστε τον αείμνηστο Μονεμβασίτη Ξενοφώντα Στελλάκη που, όταν υπηρετούσε ως πρωτοδίκης στο Βόλο το 1901, εξέδωσε την απόφασή του στη Δημοτική γλώσσα και είχε πειθαρχική δίωξη από τον τότε Εισαγγελέα Αρείου Πάγου Τσιβανόπουλο που χαρακτήρισε την πράξη του «εκδήλωση κουφότητος».

# data[].attributes.headline
Κατάλογος επαγγελματιών κατά μήκος του εμπορικού δρόμου μέσα στο Κάστρο την δεκαετία του '40

# data[].attributes.subject
Κατάλογος επαγγελματιών κατά μήκος του εμπορικού δρόμου μέσα στο Κάστρο την δεκαετία του '40

# data[].attributes.body
Άριστος Καμπουράκης, Ν. Αγγελωνίτης, Π. Κισσαμιτάκης, Χρύσ.-Ιω. Βουγιουρδής, Α. Σαπουντζάκης, Γ. Βουνελάκης, Ι. Τσοπανίδης, Βεροιόπουλος-Αγγελάκος, Ι. Στάπας, Κ. Χριστοφοράκης, Κ. Καπιτσίνη, Ν. Βουγιουρδής, Π. Σαπουντζάκης, Δ. Αρτινιός, Θ. Δελαγραμμάτικας, Ελισαίος Αργείτης , Θ. Παπαδάκης, Καλλής, Σ. Στελλάκης, Π. Παπαντρεάκος, Π. Καλογεράς, Π. Ρίτσος, Σ. Σαπουντζάκης, Χρ. και Ανάργυρος Βιγκλιάρης, Ν. Πασπαράκης, Δ. Παπαδάκης.
Άλλα πρόσωπα: Ο Θανάσιος Βουγιουρδής με το χωριάτικο φούρνο του, η Μαρίκα Στελλάκη με τα περίφημα γλυκά της, ο μπαρμπα-Μπότης Σαπουντζάκης καρομεταφορέας, οι αχθοφόροι μπαρμπα-Κώστας και μπαρμπα-Λιας, η κυρα Ζωή η νεωκόρος και ο παπα-Βουνελάκης.

# data[].attributes.headline
Διαφημίσεις επαγγελματιών

# data[].attributes.subject
Διαφημίσεις επαγγελματιών

# data[].attributes.body
1940: Ανακοίνωση-διαφήμιση "Ξενοδοχείων Ύπνου και Φαγητού" του Μιχάλη Λαζαράκη "Η Αύρα" και "Ο Κόλλιας" , και τα δύο στη Γέφυρα

# data[].attributes.attachment_link.title
Η ΓΕΦΥΡΑ ΔΕΚΑΕΤΙΑ ΄30

# data[].attributes.headline
Αρχεία Φωτογραφικά μονεμβασίτικων οικογενειών

# data[].attributes.subject
Αρχεία Φωτογραφικά μονεμβασίτικων οικογενειών

# data[].attributes.headline
1960: Διαφήμιση εμπορικού καταστήματος 

# data[].attributes.subject
1960: Διαφήμιση εμπορικού καταστήματος 

# data[].attributes.body
Ο Παναγιώτης Παπαδάκης, έναντι αγροτικοί ιατρείου, ανοίγει "κατάστημα υποδημάτων στερεών, μοντέρνων και σε πολύ χαμηλή τιμή. Έτοιμα και επί παραγγελία" (Πηγή: εφημ. Μονεμβασία, φύλλο 30, 8 Δεκεμβρίου 1960)

# data[].attributes.headline
1962: Νέο κατάστημα

# data[].attributes.subject
1962: Νέο κατάστημα

# data[].attributes.body
Κατάστημα πλεκτών " του Μόσχου" και ραφείο του Ιωάννη Γεωργίου Λιαράκου "κομψότης, οικονομία, τέλεια εφαρμογή, εργασία ηγγυημένη"

# data[].attributes.headline
1966: Νέο κατάστημα

# data[].attributes.subject
1966: Νέο κατάστημα

# data[].attributes.body
Κατάστημα του Εμμανουήλ Γεωργιλή "΄έτοιμα, πλεκτά και υφάσματα, ως και έπιπλα αρίστης ποιότητας"

# data[].attributes.body
Στεγνοκαθαριστήρια τέλεια-αυτόματα-υπερσύγχρονα, του Ιωάννη Λιαράκου.

Και λίγο πιο μετά: Ραφείον του Ιωάννη Λιαράκου, "Ράβεσθε μοντέρνα με τα νέα στυλ, ιταλικά, ελληνικά, γαλλικά. Όσο δύσκολοι κι αν είσθε θα μείνετε ευχαριστημένοι. Εγγύησις η τέχνη μας".

# data[].attributes.body
Νέο εστιατόριο των κκ. Καραγάνη και Κρητικού. "Θαυμασία τοποθεσία, αίθουσα ευρύχωρη, προσωπικό ευγενικό, ωραία και καθαρά φαγητά, περιβάλλον πολιτισμένο".

Και ... ΤΕΧΝΕΜΠΟΡΙΚΗ Ο.Ε. ΑΦΟΙ ΜΠΑΡΜΠΑΓΙΑΝΝΗ-Αδειούχοι ηλεκτρολόγοι, Εγκαταστάσεις-Τοποθετήσεις-Επισκευές-Πωλήσεις

Οι Μονεμβασίτες δραστηριοποιούνται και στην Αθήνα: Η τεχνική Siemens σπάει όλα τα ρεκόρ, Ν. Κισσαμιτάκης και Σία, Πανεπιστημίου 42

# data[].attributes.body
ΝΙΚΟΛΑΟΣ ΓΕΩΡΓΙΛΗΣ, Οδός 23ης Ιουλίου , αριθμός 6, Γέφυρα Μονεμβασίας "Πλείστα είδη οικιακής χρήσεως εξ αλουμινίου και εμαγιέ. Πιατικά, σουπιέρες, πιατέλες, ραβιέρες, Κεραμεικού και Μινωικής. Μαχαιροπήρουνα διαφόρων τύπων, είδη καφενείου, ζαχαροπλαστείου, εστιατορίου. Γαμήλια δώρα."

# data[].attributes.body
ΕΣΤΙΑΤΌΡΙΟ-ΨΗΣΤΑΡΙΑ " Η ΚΥΠΡΟΣ", ΤΑΚΗ ΧΟΥΤΡΗ

# data[].attributes.body
Αρχίζει τη λειτουργία του (1978) το νέο κατάστημα Καφέ Μπαρ του Γιάννη Λιαράκου
Νέο σύγχρονο ξενοδοχείο (1980) Αρτέμη Σαπουντζάκη και νέα καφετέρια (1980) Μιχάλη Μαστρογιαννάκου

# data[].attributes.headline
1981: Μαζί με την πολιτική... "Αλλαγή" (σύνθημα της εποχής) , και η εξέλιξη  στους τομείς της παραγωγής.  

# data[].attributes.subject
1981: Μαζί με την πολιτική... "Αλλαγή" (σύνθημα της εποχής) , και η εξέλιξη  στους τομείς της παραγωγής.  

# data[].attributes.body
1. ΝΕΟ ΞΥΛΟΥΡΓΙΚΟ ΕΡΓΑΣΤΗΡΙΟ ΠΑΝΑΓΙΩΤΗ ΜΠΙΛΙΑ

2. Επί της Ε.Ο. Μονεμβασίας- Σπάρτης αναμένεται η λειτουργία εργοστασίου Ηλία Τσαφατίνου, κατασκευής επαγγελματικών ψυγείων. Στόχος η παραγωγή ψυκτικών θαλάμων με δυνατότητα συντήρησης κηπευτικών και γαλακτοκομικών προϊόντων, καθώς και συσκευαστηρίου εσπεριδοειδών και κηπευτικών για εξαγωγή

# data[].attributes.headline
1984: Ο κύκλος επαγγελματικών δραστηριοτήτων και  της παροχής υπηρεσιών , εντός και εκτός Μονεμβασίας, διευρύνεται

# data[].attributes.subject
1984: Ο κύκλος επαγγελματικών δραστηριοτήτων και  της παροχής υπηρεσιών , εντός και εκτός Μονεμβασίας, διευρύνεται

# data[].attributes.body
Η Ευδοκία (Κική)  Μπέλεση-Κακάβα ανοίγει Μικροβιολογικό Ιατρείο στην Τερψιθέα, ο Ν. Κισσαμιτάκης επεκτείνεται στις πωλήσεις πλυντηρίων Siemens  και εμφανίζεται ΤΟ ΠΡΩΤΟ ΦΡΟΝΤΙΣΤΗΡΙΟ ΣΤΗ ΜΟΝΕΜΒΑΣΙΑ: Παραδίδονται μαθήματα Φυσικής, Χημείας και Μαθηματικών σε μαθητές Γυμνασίου-Λυκείου, κατά τους θερινούς μήνες.
Και... ενοικίαση αυτοκινήτων , " CYPRUS" RENT A CAR, Χρ. Χούτρης.

# data[].attributes.body
Νέο αλιευτικό σκάφος με το όνομα "Άγιος Λεόντιος" της Ο.Ε. "Ιχθυεμπορικής" των Αντώνη Δ. Μαστρογιαννάκου, Γιάννη Λάζαρου Σκάγκου, Αγγελή Σκάγκου, Παναγιώτη, Κυριάκου και Δημητρίου Σπυριδάκου, Γιώργου Διακουμάκου (Σπάρτη) και Νίκου Κουστόγιαννη (Τρίπολη). Κόστισε περίπου 20 εκατομμύρια δραχμές.

# data[].attributes.body
ΙΩΑΝΝΗΣ Ι. ΔΕΡΖΙΩΤΗΣ: Υδραυλικά-καλοριφέρ-Είδη υγιεινής-Ηλιακοί Θερμοσίφωνες-Έπιπλα κουζίνας AEG.

Πρακτορείο Τουρισμού " Malvasia Travel" του άρτι επαναπατρισθέντος από Αυστραλία Παναγιώτη Κυριάκου Ντερζώτη

# data[].attributes.headline
Ο τοπικός "Τύπος" στην εποχή πριν την κυριαρχία των μέσων κοινωνικής δικτύωσης 

# data[].attributes.subject
Ο τοπικός "Τύπος" στην εποχή πριν την κυριαρχία των μέσων κοινωνικής δικτύωσης 

# data[].attributes.attachment_link.readable_text
Η ΕΚΔΟΣΙΣ ΜΑΣ
" Εἴναι γεγονός ὰμφισβήτητον καί ὰπολύτως ὲξεκριβωμένον ὄτι η έκδοσις μιᾶς ἐφημερίδος ἀπαιτεί εὐθύνας , κόπους καί ὑλικάς θυσίας.
Ἐν γνώσει ὄμως ἠμεῖς τελοῦντες τῶν ἀνωτέρω ἀπεφασίσαμεν τήν έκδοσιν τῆς παρούσης μέ μοναδικόν σκοπό νά ἐξυπηρετήσωμεν τήν Μονεμβασίαν καί τήν περιοχήν τοῦ Δήμου της, διότι πραγματικά μιά ἐφημερίς προσφέρει σοβαράς ὑπηρεσίας είς την περιοχή πού ἐκδίδεται.
Ἑτσι θά προσπαθήσωμεν δι' ὄλων μας τῶν δυνάμεων , μακράς πάσης πολιτικῆς ἐπιρροῆς να προβάλωμεν ὀλα τά ἀπασχολοῦντα τήν Μονεμβασίαν καί τήν περιοχήν της ζητήματα καί θά ζητήσουμε την ἐπίλυσιν τούτων ὑπό των ἁρμοδίων,,,"

Τον Ιανουάριο του 1962 το ζεύγος Ηλία και Φιλιώς Βουνελάκη, αποφασίζει την έκδοση της εφημερίδος " η Φωνή της Μονεμβασίας". Η αγάπη τους για το τόπο και η ανάγκη αυτός να αποκτήσει τη δική του φωνή, τους οδήγησαν σ' αυτό το δύσκολο εγχείρημα. Εκδίδεται αρχικά σε δεκαπενθήμερη και αργότερα σε μηνιαία βάση, με αρχικό ιδιοκτήτη και διευθυντή τη Φιλιώ Η. Βουνελάκη από το 1962 εως το 1995 και απο το 1995 εως το 2010 τον Ηλία Γ. Βουνελάκη.

Αυτός ο πρώτος κύκλος ζωής κλείνει στις 31-11-2010, έχοντας συμπληρώσει 49 χρόνια συνεχούς παρουσίας και 509 φύλλα. Εχοντας αποκτήσει ένα κοινό 3500 μόνιμων συνδρομητών και έχοντας επιτύχει να φύγει από τα στενά γεωγραφικά όρια της χώρας, φτάνοντας σε Αμερική, Καναδά και Αυστραλία. " Η Φωνή της Μονεμβασίας " ταυτίστηκε απόλυτα με το τόπο, αποτέλεσε τη φωνή του και κατάφερε να κρατήσει ισχυρούς δεσμούς των απανταχού της γης Ελλήνων με τα πατρώα εδάφη.

Ο δεύτερος κύκλος ανοίγει με την ηλεκτρονική έκδοση της εφημερίδας, ακολουθώντας τις προσταγές των καιρών, έχοντας πάντα ως κινητήριο δύναμη την αγάπη μας για τον τόπο. Σκοπός και στόχος είναι η Μονεμβασία να συνεχίσει να έχει τη δική της δυνατή φωνή, η οποία ελπίζουμε να φτάνει σε κάθε γωνιά της γης.

Συνεχίζουμε το έργο των ιδρυτών μας Ηλία και Φιλιώς Βουνελάκη, με αφοσίωση στις αρχές που εκείνοι μας ενέπνευσαν, ελπίζοντας " η Φωνή της Μονεμβασίας " ν' αποτελεί σημείο αναφοράς και σύνδεσης με την ιστορική Μονεμβασία.

# data[].attributes.attachment_link.title
Η ΕΦΗΜΕΡΙΔΑ ΜΑΣ

# data[].attributes.attachment_link.description
Η ΕΚΔΟΣΙΣ ΜΑΣ " Εἴναι γεγονός ὰμφισβήτητον καί ὰπολύτως ὲξεκριβωμένον ὄτι η έκδοσις μιᾶς ἐφημερίδος ἀπαιτεί εὐθύνας , κόπους καί ὑλικάς θυσίας. Ἐν γνώσει ὄμως ἠμεῖς τελοῦντες τῶν ἀνωτέρω ἀπεφασίσαμεν τήν έκδοσιν τῆς παρούσης μέ μοναδικόν σκοπό νά ἐξυπηρετήσωμεν τήν Μονεμβασίαν καί τήν περιοχήν τοῦ Δήμου της, διότι πραγματικά μιά ἐφημερίς προσφέρει σοβαράς ὑπηρεσίας είς την περιοχή πού ἐκδίδεται.

# data[].attributes.body
Αρχίζει η λειτουργία σύγχρονου τεχνικού γραφείου του Πολιτικού Μηχανικού Γιώργου Η. Βουνελάκη

Δίνονται 2 νέες άδειες ΤΑΧΙ (συνολικά 4 πλέον)

Η Κατερίνα Γεωργίου Βενιέρη ανοίγει το εστιατόριο "Αγνάντιο", (σήμερα 'Ακρογιάλι")

# data[].attributes.body
Αρχίζει να λειτουργεί το Οδοντιατρείο του Αθανασίου Παυλάκη

# data[].attributes.attachment_caption
ΠΗΓΗ: Η επίσημη σελίδα της Κοινοπραξίας

# data[].attributes.body
Ιδρύεται η Κ.Α.Σ,Ε.Λ. (Κοινοπραξία Αγροτικών Συνεταιρισμών Επιδαύρου Λιμηράς), τυποποίησης και εμπορίας λαδιού. Συμμετέχουν 10 συνεταιρισμοί.

# data[].attributes.headline
Το νέο Γυμνάσιο κάνει τα πρώτα του βήματα

# data[].attributes.subject
Το νέο Γυμνάσιο κάνει τα πρώτα του βήματα

# data[].attributes.body
Το Γυμνάσιο Μονεμβασίας (ξανα)-αρχίζει τη λειτουργία του από το σχολικό έτος 1977-1978. Σε μια σεμνή αλλά και ιδιαίτερα φορτισμένη συγκινησιακά τελετή ο πρώτος Γυμνασιάρχης κ. Νικόλαος Κοντάκος μιλάει για την αξία της ίδρυσης Γυμνασίου. («Ο φάρος της Μονεμβασίας»).

Το νέο εκπαιδευτικό ίδρυμα κάνει τα πρώτα του βήματα με τη συνδρομή απλών πολιτών αλλά και του κράτους: Ο Αγγελής Χριστοφοράκης προσφέρει 5.000 δραχμές στη Σχολική Εφορεία του Γυμνασίου ενώ ο Υπ. Παιδείας κ. Βαρβιτσιώτης υπόσχεται να εξοπλίσει το σχολείο με τα απαραίτητα μέσω ΟΣΚ. ( υπόσχεση που όμως δεν υλοποιείται).

Ξεκινώντας το 1978 προβάλλεται η απαίτηση να αποκτήσει το Γυμνάσιο δικό του κτίριο και για να γίνει αυτό θα πρέπει «να συμπεριληφθεί στα έργα του τομέως  Γενικής Εκπαιδεύσεως η αγορά οικοπέδου και να χρηματοδοτηθεί το έργο από το πρόγραμμα Δημοσίων Επενδύσεων με το ποσό των 7 δισεκατομμυρίων».

Στο μεταξύ οι μαθητές του νεοσύστατου σχολείου διαπρέπουν: επιτυχία 100% στις εξετάσεις για εισαγωγή στο Λύκειο Μολάων.(Αύγουστος 1978).

1979: Ο δικηγόρος Παναγιώτης Χαρ. Στελλάκης προσφέρει στο Γυμνάσιο 2.000 δραχμές και οι αδελφοί Ανδρεσάκη, Γεώργιος και Παναγιώτης, προσφέρουν χρηματικό έπαινο από 1.000 δραχμές στους μαθητές Νεκτάριο Κ. Θερμογιάννη της Α΄τάκης, Παναγιώτη Λεγάκη της Β΄και Χρύσανθο Στ. Θερμογιάννη της Γ΄.

Κλείνοντας τα πρώτα χρόνια της λειτουργίας του (1977-1979)  κατά την έναρξη του σχολικού έτους 1979-1980 το σχολείο παρουσιάζει την εξής  «εικόνα» μαθητικού δυναμικού: στην Α΄τάξη φοιτούν 30 μαθητές, στη Β΄24 και στη Γ’ 16. Παρατηρείται, δηλαδή, μια αυξητική τάση με δεδομένο ότι-εκτός από τη Μονεμβασία- προσελκύει μαθητές από την ευρύτερη περιοχή του τέως Δήμου (Αγ. Ιωάννης, Λιρά, Ελληνικό, Νόμια) και δεν έχουμε ακόμα αλλοδαπούς μαθητές.

Τα σχολικά έτη 1980-1981, 1981-1982,, 1982-1983 παρατηρείται ένας «σταθερός» αριθμός  εγγραφών στην στην Α΄Τάξη  (22 μαθητές). Το 1983-1984 λίγο περισσότεροι (27), μείωση το 1984-1985 (15), αύξηση το 1985-1986 (24),  ξανά μείωση το 1986-1987 (16), άνοδος και σταθεροποίηση στη συνέχεια (1987-1988 22, 1988-1989 20, 1989-1990 και 1990-1991 25).

Στο μεταξύ (1981) καταγράφονται σημαντικές ελλείψεις τόσο στο διδακτικό προσωπικό ( λείπουν Γυμναστής και καθηγητής Ξένων Γλωσσών) όσο και σε εποπτικά μέσα. Θεωρείται απαραίτητος ο διορισμός επιστάτη. Αποφασίζεται η ίδρυση Συλλόγου Γονέων και κηδεμόνων. Οι μαθητές της Γ΄τάξης σχολικού έτους 1980-1981 πραγματοποιούν εκδήλωση με θέματα από την Ελληνική Λαϊκή Τέχνη καθώς και εκδήλωση για τα 30 χρόνια από το θάνατο του ποιητή Άγγελου Σικελιανού

# data[].attributes.headline
Η στέγαση του σχολείου

# data[].attributes.subject
Η στέγαση του σχολείου

# data[].attributes.body
Το 1981  οι υιοί του εκλιπόντος Θεόδωρου Καμαρινού, σεβόμενοι την επιθυμία του, αποφασίζουν να δωρίσουν παραλιακό οικόπεδο 3 στρεμμάτων για την ανέγερση κτιρίου Γυμνασίου. Ωστόσο, για λόγους που δεν γνωρίζουμε λόγω έλλειψης σχετικής πληροφόρησης, η δωρεά δεν «ευοδώθηκε» και το κτιριακό του σχολείου παραμένει άλυτο. Βλέπουμε, λοιπόν, τους κατοίκους, με πρωτοβουλία του Προοδευτικού Συλλόγου, να πραγματοποιούν συγκέντρωση-συνέλευση για «καυτά» θέματα όπως το κτιριακό Δημοτικού και Γυμνασίου. (ΠΗΓΗ: "Η Φωνή της Μονεμβασίας" φύλλο 269/26-4-1984).

Τελικά, οικόπεδο  περίπου 4 στρεμμάτων για την ανέγερση του Γυμνασίου προσφέρουν οι αδελφοί Ανδρεσάκη (ΠΗΓΗ: όπου παραπάνω, φύλλο 274/22-10-1984).

1986: Η νέα δωρεά, αυτή τη φορά των γνωστών ευεργετών της πόλης, αδελφών Ανδρεσάκη μένει αναξιοποίητη και το πολυπόθητο κτίριο του Γυμνασίου απραγματοποίητο όνειρο.

Το 1988 στη Σπάρτη δημοπρατείται το έργο «Γυμνάσιο Μονεμβασίας» προϋπολογισμού 108 εκατομμυρίων (ή, σύμφωνα με άλλες πληροφορίες, 80)  με χρηματοδότηση 10 εκατομμύρια για το τρέχον έτος.Αρχίζουν οι εργασίες ανέγερσης του κτιρίου και λίγο μετά διακόπτονται.To 1989, ωστόσο, το έργο χρηματοδοτείται με 9 εκατομμύρια. Ανατίθεται (το φθινόπωρο) σε νέο εργολάβο.Στις αρχές του 1990 οι εκσκαφές έχουν ολοκληρωθεί και αναμένεται η έκδοση οικοδομικής άδειας.
Ιδρύεται  με απόφαση του Νομαρχιακού Συμβουλίου Λακωνίας Α΄ τάξη Λυκείου και απαιτείται σύμφωνη γνώμη του Υπουργού Παιδείας.
Το 1991 ιδρύεται και Β΄τάξη Λυκείου με 11 μαθητές για το σχολικό έτος 1991-1992, αλλά το θέμα του κτιρίου του Γυμνασίου «έχει παγώσει». Τόσο οι μαθητές του Γυμνασίου όσο και εκείνοι των Λυκειακών τάξεων στεγάζονται σε ενοικιασμένα κτίσματα ακατάλληλα ουσιαστικά για σχολική χρήση. Από το σχολικό έτος 1992-1993 και Γ ΄τάξη Λυκείου.

Οι εργασίες στο κτίριο συνεχίζονται: έτοιμα τα μπετά στους δυο ορόφους, συνολικής επιφανείας 820 τ.μ. ο καθένας και υπάρχει (;) προοπτική για τρίτο όροφο 560 τ.μ. Χρηματοδότηση 9 εκατομμυρίων.

1993: Παράσταση του Συλλόγου Γονέων στο Νομάρχη για το θέμα του κτιρίου.

Παρόλο που αναμενόταν να παραδοθεί από το Σεπτέμβριο 1994 σε χρήση , το κτίριο δεν είναι έτοιμο παρά μόνο την άνοιξη του 1995 αφού προηγουμένως χρειάστηκε δυναμική παρέμβαση των μαθητών (διήμερη αποχή) με τη συμπαράσταση των γονέων τους και όλης της τοπικής κοινωνίας.Γίνεται η τελετή εγκαινίων του νέου κτιρίου, από τα πιο σύγχρονα στη Λακωνία.

# data[].attributes.headline
Η ίδρυση του Λυκείου Μονεμβασίας 

# data[].attributes.subject
Η ίδρυση του Λυκείου Μονεμβασίας 

# data[].attributes.body
Το 1996 η Επιτροπή Παιδείας Νομαρχιακής Αυτοδιοίκησης Λακωνίας εισηγείται τη δημιουργία αυτόνομου Λυκείου το οποίο τελικά ιδρύεται τον Ιούλιο του 1999.

# data[].attributes.headline
Η εξέλιξη του μαθητικού δυναμικού

# data[].attributes.subject
Η εξέλιξη του μαθητικού δυναμικού

# data[].attributes.body
Στο μεταξύ το μαθητικό δυναμικό του Γυμνασίου στη διάρκεια της δεκαετίας του ΄90 παρουσιάζει την εξής εικόνα ανά σχολικό έτος : 1991-1992 εγγραφές μαθητών στην Α΄ τάξη 31, 1992-1993 32, 1993-1994 25, 1994-1995 24, 1995-1996 28, 1996-1997 22, 1997-1998 30, 1998-1999 29, 1999-2000 24.

# data[].attributes.body
Στο φύλλο 48/3ο τρίμηνο 2009 της εφημερίδας «Μονεμβασία» των «Απανταχού Μονεμβασιτών», στη στήλη «Για θυμήσου...» του Λευτέρη Ανδρεσάκη αναφέρονται Μονεμβασίτες και Μονεμβασίτισσες γεννημένοι μεταξύ 1900 και 1910. Μπορούμε να «ξαναζωντανέψουμε» τις παλιές μονεμβασίτικες οικογένειες. «Ονόματα ακουστά», κατά τον κ. Ανδρεσάκη, «μόνο από τις γιαγιάδες, γενιές που έζησαν στη Μονεμβασιά έναν αιώνα πριν και άφησαν το στίγμα τους στους εκλογικούς καταλόγους». Ας τους δούμε:

Αγγελάκος Άγγελος Εμμ. (1903). Αγγελάκος Γεώργιος Εμμ. (1905), Αγγελωνίτη Σοφία Δημ. (1905), Ανδρεσάκη Ευφροσύνη Χαρ. (1907), Αποστολίδου Ασπασία Αριστ. (1900), Βουγιουρδή Μαρία Χαρ. (1900), Γερακάρης Γεώργιος Πιέρρου (1908), Θερμογιάννη Ευγενία Δημ. (1902), Ιωσηφίδη Μαριγώ Ιω. (1909), Καμαρινός Κωνσταντίνος Δημ. (1901), Καραστατήρη Βασιλική Μελ. (1906), Καραστατήρη Ζωή Μελ. (1900), Καραστατήρης Αναστάσιος Μελ. (1901), Καραστατήρης Νικόλαος Μελ. (1904), Κουρκούλη Αγγελική Αθαν. (1900), Κουρκούλη Μαρία Παν. (1910), Κουρκούλης Πέτρος Γεωργ. (1907), Κουτσοπούλου Πιπίτσα Δημ. (1908), Μαραβέλιας Κωνσταντίνος Ιω. (1908), Μιχαηλίδης Πυθαγόρας Γερ. (1909), Μπέλεσης Χαράλαμπος Ιω. (1909), Νικητάκη Αγγελική Γε. (1902), Παπαδάκη Αθανασία Στέλ. (1901), Παπαδάκης Παναγιώτης Κων. (1906), Πατρικίου Καίτη Θεόδ. (1910), Ρίτσου Παναγιώτα Δημ. (1905), Σαπουντζάκη Αλεξάνδρα Ευστ. (1907), Σαρμπάνη Ευαγγελία Αναστ. (1901), Στάππα Παρασκευή Ιω. (1903), Τσοπανίδη Μαρία Νικ. (1900), Τσούση Μαρία Παν. (1900), Τσούσης Ιωάννης Χρ. (1904), Στάππας Γεώργιος Ιω. (1910), Χατζηγεωργίου Αναστάσιος Κων. (1903) και Χρι στοφοράκης Κωνσταντίνος Ελευθ. (1905).

1939

Εκλέγεται ιερέας Μονεμβασίας ο Ιωάννης Δεσποινάκης από τη Συκιά Λακωνίας.

1961

Αναφέρονται οι: Χριστόδουλος Χαραμής, Κωνσταντίνος Καλογεράς (ο γνωστός ιστορικός της Μονεμβασίας), Ηλίας Βουνελάκης, Νίκος Παρασκευάς, (επίτροπος τοπικού μουσείου), Σπύρος Παπαδάκης (δικηγόρος), Ευ. Χαραμής (έμπορος), Κωσταντίνος Καπιτσίνης (κτηματίας), Παν. Αγγελάκος (έμπορος), Παν. Ρίτσος (κτηματίας), Πίτσα Στάππα (διδασκάλισσα), Καίτη Πατρικίου, Θεόδωρος Ανδριτσάκης (έμπορος).

# data[].attributes.headline
Οι  δωρητές του οικοπέδου του Γυμνασίου

# data[].attributes.subject
Οι  δωρητές του οικοπέδου του Γυμνασίου

# data[].attributes.body
Πριν τον πόλεμο του ΄40 έως τα τέλη της δεκαετίας του ΄80 οι αδελφοί Γεώργιος και Παναγιώτης Ανδρεσάκης, έμποροι (Αφοί ΑΝΔΡΕΣΑΚΗ, ΓΕΝΙΚΟΝ ΕΜΠΟΡΙΟΝ). Το κατάστημά τους ήταν το τελευταίο κτίριο πριν το δρόμο προς το Κάστρο, ενώ εκεί που σήμερα λειτουργεί το καφεζαχαροπλαστείο «Καστέλλο» στεγαζόταν η αποθήκη του καταστήματος με ξυλεία και οικοδομικά υλικά. Οι Ανδρεσαίοι, όπως τους αποκαλούσαν οι ντόπιοι, ήταν άνθρωποι έντιμοι, ηθικοί και καθαροί στις συναλλαγές τους. Απόμακροι και σχεδόν απομονωμένοι από την υπόλοιπη κοινωνία...ήταν άνθρωποι οικονομολόγοι, φειδωλοί στις κουβέντες τους...πολύ σφιχτοί στις δοσοληψίες τους και δύσκολα έβγαινε δεκάρα από την τσέπη...Κουβέντιαζαν ατέλειωτες ώρες με μοναδικό αντικείμενο τη μείωση των εξόδων του μαγαζιού...Εκείνη την εποχή το κόστος του τηλεγραφήματος ανέβαινε ανάλογα με τον αριθμό των λέξεων και οι Ανδρεσαίοι, που ήθελαν να παραγγείλουν αλεύρια στον Πειραιά, έσπασαν το κεφάλι τους να βρουν τον οικονομικότερο τρόπο να ειδοποιήσουν τους προμηθευτές να φορτώσουν το καΐκι του Μιχάλη Κλινάκη με αλεύρια πρώτης, δεύτερης και τρίτης κατηγορίας. Κατάφεραν και βρήκαν τη λύση πληρώνοντας στον Ο.Τ.Ε. μόνο για τρεις λέξεις στο τηλεγράφημα που έλεγε: Αλευροφορτώστε καϊκομίχαλο πρωτοδευτερότριτα. Από την εμπορική τους δραστηριότητα και τον αυστηρά λιτό τρόπο ζωής τους, απέκτησαν μεγάλη περιουσία...Ένα τμήμα αυτής της περιουσίας το δώρισαν στην κοινότητα Μονεμβασίας.(οικόπεδο όπου κτίστηκε το Γυμνάσιο-Λύκειο, οικόπεδο όπου στεγάζονται σήμερα ο Δήμος και το αγροτικό ιατρείο, οικόπεδο όπου κτίστηκε ο ναός του Οσίου Λεοντίου)...
Η πόλη μας τους ανακήρυξε ευεργέτες και ονόμασε την Κεντρική Πλατεία της Γέφυρας «Πλατεία Αδελφών Ανδρεσάκη». (Πηγή η στήλη «Για θυμήσου...»  της εφημερίδας «Μονεμβασία», φύλλο 58, 3ο τρίμηνο 2012).

# data[].attributes.headline
Η κυρία  Λίνα

# data[].attributes.subject
Η κυρία  Λίνα

# data[].attributes.body
Με αφορμή τη βράβευση της φωτογραφίας της, το 1989, λίγα λόγια για την κυρία Λίνα Ανδριανοπούλου, το γένος Καπιτσίνη: ο αδελφός της σκοτώθηκε στη Σιάτιστα της Μακεδονίας (Μακεδονικός αγώνας 1904-1906).Παντρεύτηκε το Βασίλη Ανδριανόπουλο, προϊστάμενο στο ταχυδρομείο Μονεμβασίας. Απόκτησε ένα κοριτσάκι που το έχασε σε μικρή ηλικία από καρκίνο. Στην κατοχή ήταν διερμηνέας των Γερμανών. Έσωσε πολλούς ανθρώπους κα έδινε πληροφορίες στην Αντίσταση.

# data[].attributes.headline
Το μεγάλο τέκνο της Μονεμβασίας: ο ποιητής της Ρωμιοσύνης Γ. Ρίτσος

# data[].attributes.subject
Το μεγάλο τέκνο της Μονεμβασίας: ο ποιητής της Ρωμιοσύνης Γ. Ρίτσος

# data[].attributes.body
Αναρωτιόμαστε πώς θα μπορούσε να νοηθεί  Μονεμβασία χωρίς αναφορά στο όνομα του Γιάννη Ρίτσου; Είτε γιατί η οικογένεια Ρίτσου υπήρξε πολλαπλώς και ποικιλοτρόπως παρούσα στην ιστορία αυτού του τόπου σε ένα χρονικό διάστημα πολλών δεκαετιών, είτε-κυρίως- γιατί ο ίδιος ο Γιάννης Ρίτσος , όπου κι αν βρισκόταν, με διάφορους τρόπους, συνδέθηκε-και συνδέεται- με τη Μονεμβασία και τους ανθρώπους της. Ας παρακολουθήσουμε, λοιπόν, μερικές σημαντικές στιγμές του Ποιητή όπως αυτές καταγράφονται στον τοπικό τύπο:

Στο φύλλο 2/Φεβρουάριος 1939 της εφημερίδας «Μονεμβασία» δημοσιεύεται το γνωστό ποίημα του Γ. Ρίτσου «Το τραγούδι της αδελφής μου». Η συνεργασία του με την τοπική εφημερίδα συνεχίζεται στο φύλλο 10/0κτώβριος 1939  με το ποίημα «Νόστος» στη στήλη «Εκλεκτά ποιήματα» και στο φύλλο 12/ Δεκέμβριος 1939 με το ποίημα «Ανάμνηση» (στην ίδια στήλη).

1972
Τιμητική διάκριση στον συμπολίτη μας ποιητή Γιάννη Ρίτσο: του απονεμήθηκε το Βραβείο της Μπιενάλε Ποίησης του Κνόκ (Βέλγιο), χρηματικού ύψους 100.000 βελγικών φράγκων.

1974
Τέλη Σεπτεμβρίου ο Ποιητής επισκέπτεται τη Μονεμβασία για δυο μέρες. Η «Φωνή» του κάνει αφιέρωμα με τίτλο «Ο μεγάλος ποιητής Γιάννης Ρίτσος εις την Μονεμβασίαν».

1975
Γράφει η «Φωνή» στο φύλλο 170/30-4-1975: «Ο συμπολίτης μας ποιητής κ. Γιάννης Ρίτσος ομότιμος καθηγητής Φιλοσοφικής Σχολής Πανεπιστημίου Θεσσαλονίκης».Εισηγητής ο καθηγητής Γ.Π.Σαββίδης που τον χαρακτήρισε «κολώνα της ελληνικής φυλής» και «φωνή της ρωμιοσύνης». Για πρώτη φορά δε σε δημοτική γλώσσα το ψήφισμα που διάβασε ο καθηγητής Γ. Μουρέλος (...θέλοντας να τιμήσει και την ομορφιά του λόγου σου και τη δύναμη της καρδιάς σου).

1977
Του απονέμεται το Βραβείο Λένιν.

1978
Του απονέμεται το ιταλικό Βραβείο Μοντέλο (για πρώτη φορά) και 5 εκατομμύρια λιρέτες.

1986
Στο Πνευματικό Κέντρο του Δήμου Αθηναίων έκθεση φωτογραφίας με τίτλο «Ο εικαστικός Ρίτσος».

Το Θέατρο των Συρακουσών παρουσιάζει-σε ιταλική μετάφραση-το θεατρικό έργο του «Χρυσόθεμις».

1987
Αναγορεύεται Επίτιμος Διδάκτωρ της Φιλοσοφικής Σολής του Πανεπιστημίου Αθηνών. Στην επίσημη τελετή που γίνεται ομιλητής ο Καθηγητής κ. Π.Δ. Μαστροδημήτρης.

1990
Στις 11 Νοεμβρίου πεθαίνει στην Αθήνα και τρεις μέρες μετά ενταφιάζεται στη γενέθλια γη ,στο Κοιμητήριο στο δρόμο προς το Κάστρο ατενίζοντας –στην Αιωνιότητα- το Βράχο, το «πέτρινο καράβι» του και το πέλαγος.

Σε επίσκεψή του στον τόπο του λίγα χρόνια πριν, το 1984, στην επέτειο των 75 χρόνων από τη γέννησή του είχε πει χαρακτηριστικά: Αυτή η Μονοβασιά, αυτός ο βράχος, ήταν για μένα το πέτρινο καράβι που με ταξίδεψε σε όλο τον κόσμο...και να τώρα που, γιορτάζοντας τα 75 μου χρόνια, βρίσκομαι ξανά εδώ και αισθάνομαι ότι δεν είμαι 75 χρονών, αλλά είμαι χιλιάδων, χιλιάδων ετών. Είμαι όχι απλά πρόγονος, αλλά πρόγονος των προγόνων μου...

# data[].attributes.attachment_link.title
ΓΙΑΝΝΗΣ ΡΙΤΣΟΣ

# data[].attributes.headline
Εισαγωγή στην ενότητα

# data[].attributes.subject
Εισαγωγή στην ενότητα

# data[].attributes.body
Τη μονοτονία της καθημερινότητας έρχονται να διακόψουν διάφορα έκτακτα γεγονότα, ευχάριστα, δυσάρεστα,  τοπικού ενδιαφέροντος,  «πικάντικα», συχνά κωμικοτραγικά και, άλλοτε, απλώς τραγικά. Μερικά από αυτά θα καταγράψουμε στη συνέχεια.

# data[].attributes.headline
Ηρωικές και αξιέπαινες πράξεις

# data[].attributes.subject
Ηρωικές και αξιέπαινες πράξεις

# data[].attributes.body
1939

Ηρωική πράξη μαθητού: ο μαθητής Νικόλαος Αγγελωνίτης κινδύνευσε να πνιγεί στο «Μαντράκι» και τον έσωσε –με κίνδυνο της δικής του ζωής-ο συμμαθητής του Βούλης Αρώνης.

Έπαινος στον πλοίαρχο του ατμοπλοίου «Λέων» κ. Σπύρο Μπιλίνη που κατάφερε, παρά τη μεγάλη θαλασσοταραχή της 23ης Απριλίου, να αγκυροβολήσει το πλοίο σε απόλυτα ασφαλές μέρος και να μεταφερθούν όλοι οι επιβάτες με τις λέμβους του πλοίου σε αυτό .

1961
Έπαινος στον καπετάνιο του «Μυρτιδιώτισσα» κ. Κωνσταντίνο Κασβίκη για τον τρόπο που χειρίστηκε επί δίωρο  τις δυσμενείς καιρικές συνθήκες (θαλασσοταραχή και βροχόπτωση)

Μεταφέρεται στην Αθήνα με ελικόπτερο-που απογειώθηκε από την «Πλάκα»-ο ασθενής Δημήτριος Κλινάκης μετά από προσωπικές ενέργειες και την ιδιαίτερη φροντίδα του ιατρού κ. Ελευθερίου Φρισύρα

# data[].attributes.headline
Από το... αστυνομικό ρεπορτάζ

# data[].attributes.subject
Από το... αστυνομικό ρεπορτάζ

# data[].attributes.body
1972

«Ξεβράστηκε» στη «Σπηλιά» του Αγίου Φωκά  νεκρός άνδρας 30-40 ετών από Άπω Ανατολή που έφερε πάνω του ρολόγια χειρός και χαρτονομίσματα (ιταλικά, γαλλικά και ισπανικά)

1979

Το γεγονός που «σημάδεψε» τη ζωή της πόλης μας για τα επόμενα 30 χρόνια: μια χειμωνιάτικη νύχτα του Ιανουαρίου αρχαιοκάπηλοι μπαίνουν στο Ναό του Ελκομένου Χριστού στο Κάστρο και αρπάζουν την εικόνα της Σταύρωσης και άλλες 34 φορητές εικόνες

1983

Κλοπή στην οικία του Γιώργου Βουγιουδή («Μπόμπου») στο Κάστρο

1986

Κλοπή καμπάνας βάρους 30 κιλών από την «Παναγία Χρυσαφίτισσα» (στο Κάστρο) τη νύχτα της 2 προς 3 Ιουνίου. Ανάγκη καλύτερης αστυνόμευσης

1988

Διάρρηξη στην καφετέρια του Τάκη Χούτρη  και στον Αι-Γιώργη

1991

Πυρκαγιά (Ιούνιο) ξημερώματα στην άκρη του δρόμου προς το Κάστρο. Έκαψε πολύ μικρή έκταση και μια βάρκα.

Μέρα μεσημέρι Τσεχοσλοβάκος κλέβει το αυτοκίνητο του Γιάννη Σκάγκου έξω από το ιχθυοπωλείο Δέμελλου. Συνελήφθη.

Το Νοέμβριο απόπειρα διάρρηξης στο φαρμακείο χωρίς να συλληφθούν οι δράστες. Προηγουμένως σωματική έρευνα σε Γερμανό τουρίστα απέδωσε «καρπούς»: ένα μαχαίρι 25 εκατοστών και μια σιδερόβεργα

1993

Το Σάββατο του Λαζάρου μαθητής γυμνασίου τραυματίζεται από αυτοσχέδια κροτίδα.

Το βράδυ της 21ης Αυγούστου μεγάλη πυρκαγιά σε δασώδη περιοχή στην τοποθεσία «Λαχανιά».Κατασβέστηκε τελικά τη Δευτέρα το πρωί, 23 Αυγούστου.

Διάρρηξη στο Δημοτικό σχολείο τη νύχτα της 30 προς 31 Οκτωβρίου. Εκλάπησαν ένα βίντεο και 49 κασέτες. Μάλλον ανήλικοι οι δράστες

1994

Κι άλλη κλοπή. Αυτή τη φορά σε οικία (Μαρίας Καφούρου). Πρόβλημα οι συνεχείς κλοπές.

1995

Το καλοκαίρι δύο πυρκαγιές, μία στο Κάστρο, μεταξύ Νεκροταφείου και «Κουρκούλας» και μία στην έξω πόλη. Δεν χρησιμοποιήθηκαν πυροσβεστικά αεροπλάνα για την κατάσβεση της πυρκαγιάς στο Κάστρο για να μην προκληθούν ζημιές από το νερό στα Τείχη

2011

Στις 6 Σεπτεμβρίου δουλεμπορικό-ιστιοφόρο με 120 λαθρομετανάστες οδηγείται στη Μαρίνα της Μονεμβασίας.

2012

Άγριος ξυλοδαρμός Ολλανδού κατοίκου της περιοχής στο «Πορί».

Νέο επεισόδιο (20 Απριλίου) με δουλεμπορικό που μεταφέρει 151 λαθρομετανάστες.

Τα συχνά ατυχήματα (τρία) στο δρόμο προς το Κάστρο φέρνουν στο προσκήνιο το κυκλοφοριακό θέμα της Μονεμβασίας (Κάστρο).

2013

‘Ολη η περιοχή συγκλονίζεται από την άγρια δολοφονία δύο ηλικιωμένων γυναικών, στις 17 Φεβρουαρίου στον Άγιο Δημήτριο και λίγους μήνες αργότερα στην Κεραμωτή. Ο δράστης-Βούλγαρος μετανάστης – συλλαμβάνεται τον Ιούλιο

# data[].attributes.headline
Τραγικά γεγονότα

# data[].attributes.subject
Τραγικά γεγονότα

# data[].attributes.body
1963

Συγκλονίζεται όλη η επαρχία από το  θανατηφόρο ατύχημα των  εμπόρων αδελφών Χρ. Χαραμή, 35 ετών και Ιωάννη Χαραμή, 25 ετών από αναθυμιάσεις διοξειδίου του άνθρακα μετά από πτώση σε δεξαμενή με κρασί

1980

Σκοτώνεται από δυναμίτη, ενώ ψαρεύει, ο Θεόδωρος Κούλη Γιαννουδάκος, 24 ετών

1984

Αυτοκίνητο με Γάλλους τουρίστες πέφτει από την πέτρινη γέφυρα λόγω έλλειψης κιγκλιδωμάτων. Νεκροί 1 άνδρας, 1 γυναίκα και 1 αγοράκι. Δύο τραυματίες, ο ένας βαριά

1993

Γυναίκα 53 ετών από την Καρδίτσα πνίγεται, ενώ κολυμπούσε, κάτω από το ξενοδοχείο «ΦΙΛΟΞΕΝΙΑ»

1995

Γερμανίδα υπήκοος 57 χρόνων καταπλακώθηκε από τους πίσω τροχούς φορτηγού έργων της Δ.Ε.Η.  στο δρόμο προς Κάστρο, πάνω από την «Κουρκούλα»

# data[].attributes.headline
Σοροκάδες και βοριάδες  (διαχρονικός μπελάς)

# data[].attributes.subject
Σοροκάδες και βοριάδες  (διαχρονικός μπελάς)

# data[].attributes.body
1974

Τη νύχτα της 23 προς 24 Φεβρουαρίου σφοδρή θαλασσοταραχή (άνεμος Σορόκος) προκαλεί σοβαρές ζημιές: καταστρέφεται ο μικρός προβλήτας στη θέση «Μανδράκι» και τα προστατευτικά τείχη που ενώνουν νησίδα Μονεμβασίας με την απέναντι ξηρά.Επίσης, τμήμα της θάλασσας «χύθηκε» κάτω από τη γέφυρα η οποία κατέστη αδιάβατος από χώματα και πέτρες. Το ύψος των κυμάτων πάνω από 10 μ. και σε μεγάλο βάθος από την ακτή (πάνω από 50 μ.). Η Νομαρχία έστειλε άμεσα μηχάνημα (γκρέϊντερ) για να απομακρύνει τις πέτρες και τα χώματα

1993

Ο άγριος καιρός του Γενάρη αφήνει για μέρες χωρίς τηλεόραση την πόλη μας λόγω ζημιάς στον τηλεοπτικό αναμεταδότη της «Κουλοχέρας»

1994

Το  θαλάσσιο κύμα που έφερε ο μεγάλος βοριάς το Νοέμβριο μπήκε ακόμα και στα παραλιακά καταστήματα και κατέστρεψε την (πρόσφατα ολοκληρωθείσα) πλακόστρωση του πεζοδρομίου στον παραλιακό δρόμο προς Κάκαβο

2009

Την Παρασκευή 22 Μαϊου 10 ιστιοφόρα κινδυνεύουν σοβαρά να βυθιστούν μένοντας έξω από τη Μαρίνα η οποία είναι μονίμως κατειλημμένη από ακινητοποιημένα σκάφη.

Την Κυριακή 25 Οκτωβρίου ψαράδες της Μονεμβασίας (Στ. Κυριακάκης, Νίκος Χουσάκος, Λάζ. Σκάγκος, Νίκος Σκούρτης) σώζουν το «σκάφος παντός καιρού» του λιμενικού.

2011

«Κόλαση» από τη σοροκάδα της 6ης Φεβρουαρίου...

# data[].attributes.attachment_link.title
ΣΟΡΟΚΑΔΑ ΜΑΝΘΟΣ

# data[].attributes.attachment_caption
Ο Ολυμπιονίκης Δημοσθένης Ταμπάκος στο σχολείο μας. Με την Β' Λυκείου σχολικού έτους 2005-2006. 

# data[].attributes.body
Σας καλούμε να μοιραστείτε μαζί μας ανάλογες εικόνες

# data[].attributes.headline
ΣΧΟΛΙΚΟΙ ΤΙΤΛΟΙ

# data[].attributes.subject
ΣΧΟΛΙΚΟΙ ΤΙΤΛΟΙ

# data[].attributes.body
Απολυτήριο Μονεμβασίτη, 1940
Περιμένουμε το σχόλιο σας

# data[].attributes.attachment_link.title
ΑΠΟΛΥΤΗΡΙΟ ΜΟΝΕΜΒΑΣΙΤΗ 1940

# data[].attributes.headline
Η αείμνηστη πρεσβυτέρα μας Κωνσταντίνα Σταύρου Αγγελάκου

# data[].attributes.subject
Η αείμνηστη πρεσβυτέρα μας Κωνσταντίνα Σταύρου Αγγελάκου

# data[].attributes.attachment_caption
Η πόλη μας από το Κάστρο

# data[].attributes.attachment_link.title
ΑΠΟ ΤΗ ΓΕΦΥΡΑ ΠΡΟΣ ΤΗΝ ΕΞΩ ΠΟΛΗ.JPG

# data[].attributes.attachment_caption
Από τον περίβολο της Παναγίτσας

# data[].attributes.attachment_link.title
ΑΠΟ ΤΗΝ ΑΥΛΗ ΤΗΣ ΠΑΝΑΓΙΤΣΑΣ.JPG

# data[].attributes.attachment_caption
Άποψη της πόλης μας από τη γέφυρα

# data[].attributes.attachment_link.title
ΑΠΟ ΤΗ ΓΕΦΥΡΑ ΠΡΟΣ ΤΗΝ ΕΞΩ ΠΟΛΗ.JPG

# data[].attributes.headline
Άποψη της πόλης μας 

# data[].attributes.body
Άποψη της πόλης μας από τη μαρίνα

# data[].attributes.attachment_link.title
Η ΠΟΛΗ ΜΑΣ ΑΠΟ ΤΗ ΜΑΡΙΝΑ-2

# data[].attributes.headline
'Άποψη ερχόμενοι από

# data[].attributes.body
'Άποψη ερχόμενοι από Μολάους

# data[].attributes.attachment_link.title
ΑΠΟΨΗ ΕΡΧΟΜΕΝΟΙ ΑΠΟ ΜΟΛΑΟΥΣ.JPG

# data[].attributes.headline
Η τουριστική ανάπτυξη 1939-2011

# data[].attributes.subject
Η τουριστική ανάπτυξη 1939-2011

# data[].attributes.attachment_link.title
Η τουριστική ανάπτυξη της πόλης μας

# data[].attributes.attachment_caption
Η τοπική εφημερίδα

# data[].attributes.attachment_link.title
Η ΤΟΠΙΚΗ ΕΦΗΜΕΡΙΔΑ ΣΕ ΙΔΙΟΚΤΗΤΟ ΚΤΙΡΙΟ

# data[].attributes.attachment_caption
Το τουριστικό περίπτερο

# data[].attributes.attachment_link.title
ΤΟ ΤΟΥΡΙΣΤΙΚΟ ΑΠΟ ΤΗΝ ΠΑΡΑΛΙΑ

# data[].attributes.attachment_caption
Το τουριστικό περίπτερο πλάι

# data[].attributes.attachment_link.title
ΤΟ ΤΟΥΡΙΣΤΙΚΟ ΠΕΡΙΠΤΕΡΟ ΠΛΑΙ

# data[].attributes.attachment_caption
Άποψη πέρσ (ή μικρός) Κάκαβος

# data[].attributes.attachment_link.title
ΑΠΟΨΗ ΜΙΚΡΟΣ ΚΑΚΚΑΒΟΣ.JPG

# data[].attributes.attachment_caption
Το Ηρώο και...ο απαιτούμενος σεβασμός

# data[].attributes.headline
Το 1975 στις 3 Αυγού

# data[].attributes.body
Το 1975 στις 3 Αυγούστου γίνονται τα αποκαλυπτήρια του Ηρώου που στοίχισε 60.000 δραχμές- δωρεά των ομογενών αδελφών Κουρκούλη- και φιλοτεχνήθηκε από τον γλύπτη Ιω. Κανακάκιν

# data[].attributes.attachment_link.title
ΤΟ ΗΡΩΟ ΚΑΙ Ο ...ΑΠΟΔΙΔΟΜΕΝΟΣ ΣΕΒΑΣΜΟΣ

# data[].attributes.headline
Απόδοση τιμής 

# data[].attributes.subject
Απόδοση τιμής 

# data[].attributes.body
1984
Τον Αύγουστο ο Προοδευτικός Σύλλογος Μονεμβασίας οργανώνει εκδήλωση για τα 40 χρόνια από την εκτέλεση 11 πατριωτών από τους Γερμανούς, 8 στη Μονεμβασία ανήμερα της Παναγίας (15-8 1944) και 3 στα Λιρά )26-7-1944). Στο Ηρώο που ανεγέρθη εψάλη τρισάγιο από τον εφημέριο Μονεμβασίας, αποκαλύφτηκε η πλάκα με τα ονόματα των εκτελεσθέντων από το Νομάρχη λακωνίας κ. Σαλαβάνο, εκφωνήθηκαν ομιλίες και κατατέθησαν στεφάνια από εκπροσώπους πολιτικών  και στρατιωτικών αρχών και από συγγενείς των φονευθέντων. Του Αλέκου Συρμαλή, του Γιώργου Κισσαμιτάκη (από το γιο του Νίκο), του Χαράλαμπου Κουρκούλη (από την αδελφή του Παναγούλα Κυριαζάκου) και άλλων. Η εκδήλωση τελείωσε με τον Εθνικό ‘Ύμνο.

# data[].attributes.attachment_caption
Η μακρά ιστορία των υποδομών...

# data[].attributes.attachment_link.title
Νέο Έγγραφο του Microsoft Office Word (2)

# data[].attributes.attachment_caption
Το τελωνείο πίσω από την καφετέρια Καστέλλο 

# data[].attributes.attachment_caption
Το εκκλησάκι του Άι-Γιώργη

# data[].attributes.attachment_link.title
ΤΟ ΕΚΚΛΗΣΑΚΙ ΤΟΥ ΑΙ-ΓΙΩΡΓΗ ΔΕΞΙΑ ΠΑΝΩ ΣΤΟ ΔΡΟΜΟ ΠΡΟΣ ΝΟΜΙΑ

# data[].attributes.attachment_caption
Γκράφιτυ στη μάντρα οικίας Γεωργόπουλου (έναντι Συμβολαιογραφείου Μονεμβασίας)

# data[].attributes.attachment_link.title
ΣΥΓΧΡΟΝΟ ΓΚΡΑΦΙΤΙ ΣΤΗ ΜΑΝΤΡΑ ΟΙΚΙΑΣ Γ. ΓΕΩΡΓΟΠΟΥΛΟΥ

# data[].attributes.attachment_caption
Εδώ στεγάστηκε το Γυμνάσιο Μονεμβασίας από το 1985 έως το 1995

# data[].attributes.attachment_link.title
ΤΟ ΓΥΜΝΑΣΤΗΡΙΟ-ΓΥΜΝΑΣΙΟ ΕΩΣ ΤΟ 1995.JPG

# data[].attributes.attachment_caption
Κατεδαφίστηκε το 2021 (δίπλα στην παιδική χαρά)

# data[].attributes.attachment_link.title
ΠΑΡΑΔΟΣΙΑΚΟ ΨΑΡΟΜΑΝΑΒΙΚΟ Δ. ΜΑΣΤΡΟΓΙΑΝΝΑΚΟΥ

# data[].attributes.attachment_caption
Ο κεντρικός δρόμος ερχόμενοι από Μολάους

# data[].attributes.attachment_link.title
ΚΕΝΤΡΙΚΟΣ ΔΡΟΜΟΣ

# data[].attributes.attachment_caption
Παραδοσιακό καφεζαχαροπλαστείο Καστέλλο

# data[].attributes.attachment_link.title
ΠΑΡΑΔΟΣΙΑΚΟ ΚΑΦΕΖΑΧΑΡΟΠΛΑΣΤΕΙΟ ΚΑΣΤΕΛΛΟ ΣΤΗΝ ΑΡΧΗ ΤΗΣ ΓΕΦΥΡΑΣ

# data[].attributes.attachment_caption
Άποψη από τη γέφυρα

# data[].attributes.attachment_link.title
ΑΠΟ ΤΗ ΓΕΦΥΡΑ ΠΡΟΣ ΤΗΝ ΕΞΩ ΠΟΛΗ.JPG

# data[].attributes.attachment_caption
Παραλία Ο Κάκαβος

# data[].attributes.attachment_link.title
ΠΑΡΑΛΙΑ ΚΑΚΑΒΟΣ.JPG

# data[].attributes.attachment_caption
Άποψη του Βράχου ερχόμενοι από Μολάους

# data[].attributes.attachment_link.title
ΑΠΟΨΗ ΤΟΥ ΒΡΑΧΟΥ.JPG

# data[].attributes.attachment_caption
'Άποψη μπαίνοντας στην πόλη μας

# data[].attributes.attachment_link.title
ΑΠΟΨΗ ΜΠΑΙΝΟΝΤΑΣ.JPG

# data[].attributes.attachment_caption
Άποψη της πόλης μας από τον Κάκαβο

# data[].attributes.attachment_link.title
ΑΠΟΨΗ ΤΗΣ ΕΞΩ ΠΟΛΗΣ 2.JPG

# data[].attributes.attachment_caption
Άποψη της πόλης μας ερχόμενοι από Νόμια

# data[].attributes.attachment_link.title
ΑΠΟΨΗ ΤΗΣ ΠΟΛΗΣ ΕΡΧΟΜΕΝΟΙ ΑΠΟ ΝΟΜΙΑ-2

# data[].attributes.attachment_caption
Ο Μαμάκιας, καφέ-κρεπερί

# data[].attributes.attachment_link.title
ΚΑΦΕ-ΠΙΤΣΑΡΙΑ Ο ΜΑΜΑΚΙΑΣ ΣΤΗΝ ΚΕΝΤΡΙΚΗ ΠΛΑΤΕΙΑ

# data[].attributes.attachment_caption
Άποψη από τη γέφυρα

# data[].attributes.attachment_link.title
ΑΠΟΨΗ ΑΠΟ ΤΗ ΓΕΦΥΡΑ.JPG

# data[].attributes.attachment_caption
'Άποψη από τη γέφυρα 2

# data[].attributes.attachment_link.title
ΑΠΟΨΗ ΤΗΣ ΕΞΩ ΠΟΛΗΣ ΑΠΟ ΤΗ ΓΕΦΥΡΑ.JPG

# data[].attributes.headline
Εμπλουτίζουμε  τη μικρή μας πόλη: Συμμετοχή -επικοινωνία

# data[].attributes.subject
Εμπλουτίζουμε  τη μικρή μας πόλη: Συμμετοχή -επικοινωνία

# data[].attributes.body
Σας καλούμε να συμμετέχετε καταθέτοντας τις μνήμες, τις ιστορίες, τα σχόλια και τις υποδείξεις σας. Με δεδομένο ότι το υλικό μας αφορά κυρίως στην περίοδο 1960-2011, σας καλούμε να καλύψουμε το κενό, να αποκαταστήσουμε παραλείψεις αναφοράς σημαντικών προσώπων και γεγονότων προηγούμενων περιόδων. Επικοινωνήστε μαζί μας ή προσθέστε το σχόλιο σας στην παρούσα δημοσίευση (συνδεθείτε με λογαριασμό gmail).
Σας περιμένουμε

# data[].attributes.attachment_caption
Από το έθιμο του καψίματος του Ιούδα

# data[].attributes.headline
ΑΝΑΓΝΩΡΙΖΩ ΤΑ ΠΡΟΣΩΠΑ 2

# data[].attributes.subject
ΑΝΑΓΝΩΡΙΖΩ ΤΑ ΠΡΟΣΩΠΑ 2

# data[].attributes.body
Αναγνωρίστε τα πρόσωπα

# data[].attributes.attachment_link.title
ΚΑΨΙΜΟ ΙΟΥΔΑ

# data[].attributes.attachment_caption
Το (παλιό) Καστέλλο με σοροκάδα

# data[].attributes.headline
Η σοροκάδα του 1974

# data[].attributes.subject
Η σοροκάδα του 1974

# data[].attributes.attachment_link.title
ΤΟ ΚΑΣΤΕΛΟ ΜΕ ΣΟΡΟΚΑΔΑ 1974

# data[].attributes.attachment_caption
Το Μαντράκι καταφύγια από τη σοροκάδα

# data[].attributes.headline
Η σοροκάδα τέλη του '80

# data[].attributes.subject
Η σοροκάδα τέλη του '80

# data[].attributes.attachment_link.keywords[]
Boats and boating--Equipment and supplies

# data[].attributes.attachment_link.title
ΤΟ ΜΑΝΤΡΑΚΙ ΜΕ ΣΟΡΟΚΑΔΑ ΤΕΛΗ ΄80

# data[].attributes.headline
Νέα πρεσβυτέρα

# data[].attributes.subject
Νέα πρεσβυτέρα

# data[].attributes.headline
Ο πατήρ Σταύρος και η πρεσβυτέρα με τον Δεσπότη μας, την κόρη τους και την εγγονή τους

# data[].attributes.subject
Ο πατήρ Σταύρος και η πρεσβυτέρα με τον Δεσπότη μας, την κόρη τους και την εγγονή τους

# data[].attributes.headline
Μετά από θρησκευτική τελετή

# data[].attributes.subject
Μετά από θρησκευτική τελετή

# data[].attributes.headline
Η πρεβυτέρα με την οικογένειά της απολαμβάνει τη θάλασσα

# data[].attributes.subject
Η πρεβυτέρα με την οικογένειά της απολαμβάνει τη θάλασσα

# data[].attributes.headline
Οικογενειακή φωτογραφία του π. Σταύρου

# data[].attributes.subject
Οικογενειακή φωτογραφία του π. Σταύρου

# data[].attributes.headline
Αναγνωρίστε το αγαπημένο ζευγάρι (από την οικογενειακή συλλογή)

# data[].attributes.subject
Αναγνωρίστε το αγαπημένο ζευγάρι (από την οικογενειακή συλλογή)

# data[].attributes.attachment_link.title
ΕΥ, και ΕΛΕΝΗ ΧΑΡΑΜΗ

# data[].attributes.headline
Ένα ακόμα αγαπημένο ζευγάρι (από την οικογενειακή συλλογή)

# data[].attributes.subject
Ένα ακόμα αγαπημένο ζευγάρι (από την οικογενειακή συλλογή)

# data[].attributes.attachment_link.title
ΝΙΚΟΣ ΚΑΙ ΜΑΡΙΚΑ ΘΕΡΜΟΓΙΑΝΝΗ

# data[].attributes.headline
Αναγνωρίστε τα μέλη της μονεμβασίτικης οικογένειας (από την οικογενειακή συλλογή)

# data[].attributes.subject
Αναγνωρίστε τα μέλη της μονεμβασίτικης οικογένειας (από την οικογενειακή συλλογή)

# data[].attributes.attachment_link.title
ΟΙΚ. ΝΙΚΟΛΑΟΥ ΧΑΡΑΜΗ

# data[].attributes.headline
Παρέα μονεμβασιτών νέων μερικές δεκαετίες πριν... (από οικογενειακή συλλογή)

# data[].attributes.subject
Παρέα μονεμβασιτών νέων μερικές δεκαετίες πριν... (από οικογενειακή συλλογή)

# data[].attributes.headline
Τρίτη γενιά επαγγελματιών .Η επιχείρηση Μορέως Ήδιστα.

# data[].attributes.subject
Τρίτη γενιά επαγγελματιών .Η επιχείρηση Μορέως Ήδιστα.

# data[].attributes.body
Το 1958 η Ευαγγελία Χαραμή και ο σύζυγός της καθιερώνουν το περίφημο αμυγδαλωτό ως χαρακτηριστικό παραδοσιακό μονεμβασιώτικο γλυκό.Τη σκυτάλη παίρνουν τη δεκαετία του 1980 ο Παναγιώτης Χαραμής και η σύζυγός του Πόπη Καλκούνη.Η επιχελιρηση επεκτείνεται και εκσυγχρονίζεται.Σήμερα η τρίτη γενιά, ο Βαγγέλης και η Ευαγγελία Χαραμή τη συνεχίζουν διερύνοντας ακόμα περισσότερο την επιχειρηματική τους δραστηριότητα.Τους επισκεφθήκαμε και μας μίλησαν.

# data[].attributes.headline
Βρίσκω το γενεαλογικό μου δέντρο

# data[].attributes.subject
Βρίσκω το γενεαλογικό μου δέντρο

# data[].attributes.body
Οι μαθητές του σχολείου μας έψαξαν, ρώτησαν και έφτιαξαν το γενεαλογικό τους δέντρο

# data[].attributes.headline
Η ιστορία της εφημερίδας Η Φωνή της Μονεμβασίας.Από το τυπογραφείο στην ψηφιακή έκδοση.

# data[].attributes.subject
Η ιστορία της εφημερίδας Η Φωνή της Μονεμβασίας.Από το τυπογραφείο στην ψηφιακή έκδοση.

# data[].attributes.headline
Η παλιά δεξαμενή

# data[].attributes.subject
Η παλιά δεξαμενή

# data[].attributes.headline
Το Ηρώο της πόλης μας

# data[].attributes.subject
Το Ηρώο της πόλης μας

# data[].attributes.headline
Η οικία του Γιάννη Ρίτσου

# data[].attributes.subject
Η οικία του Γιάννη Ρίτσου

# data[].attributes.headline
Το κοιμητήριο στο Κάστρο

# data[].attributes.subject
Το κοιμητήριο στο Κάστρο

# data[].attributes.headline
Η πόλη μας (οικισμός Γέφυρα) πριν 10 χρόνια

# data[].attributes.subject
Η πόλη μας (οικισμός Γέφυρα) πριν 10 χρόνια

# data[].attributes.headline
Φωτογραφικό -μελωδικό ταξίδι στο χθες της πόλης μας (πριν 10 χρόνια)

# data[].attributes.subject
Φωτογραφικό -μελωδικό ταξίδι στο χθες της πόλης μας (πριν 10 χρόνια)

# data[].attributes.body
Υλικό που παρήχθη στο πλαίσιο Πολιτιστικού Προγράμματος το σχολικό έτος 2013-2014 και βρίσκεται στο Αρχείο Προγραμμάτων του σχολείου μας

# data[].attributes.headline
Μία πρώτη γνωριμία με 

# data[].attributes.body
Μία πρώτη γνωριμία με σημαντικά τοπόσημα

# data[].attributes.attachment_link.title
ΕΠΑΝΑΧΡΗΣΕΙΣ ΙΣΤΟΡΙΚΩΝ ΚΤΙΡΙΩΝ ΣΤΗ ΜΟΝΕΜΒΑΣΙΑ.pptx